b"\n_START_ARTICLE_\nRiu Barrosa\n_START_PARAGRAPH_\nEl riu Barrosa neix al sud de La M\xc3\xbania (Pirineus aragonesos), a 3134 metres sobre el nivell de la mar. Despr\xc3\xa9s augmenta el seu cabal amb el barranc que ve de ponent del cim Troumouse, pr\xc3\xa0cticament tocant la frontera francesa, que baixa paral\xc2\xb7lel a la carretera del t\xc3\xbanel de Bielsa i desaigua despr\xc3\xa9s de l'Hospital de Parz\xc3\xa1n, poble situat al sud de la branca principal del Barrosa. El riu continua el seu cam\xc3\xad  pel ponent de la serra de Liena, fins a arribar a la Central El\xc3\xa8ctrica de Barrosa. Amplia posteriorment el seu cabal amb les aig\xc3\xbces que baixen de la Central de Urdiceto, aix\xc3\xad com les aig\xc3\xbces del riu Real, provinents del llac de La M\xc3\xbania just despr\xc3\xa9s de pasar per Chisag\xc3\xbc\xc3\xa9s i Parz\xc3\xa1n (GR 11). Finalment deixa a ponent la serra d'Espierba i desemboca en el Cinca, en Bielsa, a la vall de Pineta._NEWLINE_L'any 2011 Ecologistes en Acci\xc3\xb3 van denunciar al fiscal de Medi Ambient d'Osca les obres, a un espai protegit, per a la construcci\xc3\xb3 d'una planta de fabricaci\xc3\xb3 de formig\xc3\xb3."